# איאד סוואלחה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איאד סוואלחה היה ראש הזרוע הצבאית של הג'יהאד האיסלמי בשומרון.

איאד סוואלחה, בן 28 במותו, נולד בכפר ראעי דרומית-מערבית לג'נין. הוא החל את פעילותו באינתיפאדה הראשונה בחוליית 'הפנתר השחור' השייכת לתנועת הפת"ח. הוא נעצר בשנת 1992 וריצה עונש מאסר בישראל בגין רצח חשודים בשיתוף פעולה ובמהלך שהותו בכלא התקרב לאיסלאם והפך לדתי קיצוני. בשנת 1998 השתחרר מהכלא הישראלי במסגרת הסכמי השלום.

סמוך לתחילת אינתיפאדת אל-אקצה הצטרף לשורות ארגון הג'יהאד האיסלמי. במסגרת חברותו בארגון סייע לפעילי ג'יהאד בכירים, לרבות איאד חרדאן שנהרג בפיצוץ תא טלפון בג'נין באפריל 2001, וכן לתאבת מרדאווי שנעצר על ידי צה"ל במהלך מבצע חומת מגן. לאחר הפסקת פעילות של שנתיים חידש את פעילותו. בתחילה היה סייען לוגיסטי של פעילים צבאיים בשומרון בעיקר באזור ג'נין וטול כרם ועד מהרה הפך ליוזם ומכוון פעילות טרור צבאית, קישור בין תשתיות תנזים והג'יאהד האיסלמי בשומרון והיה מעורב בייצור מטענים, מכוניות תופת, גיוס פעילים, שילוח מפגעים והעברת הנחיות לפעילות.

בחצי שנה התקדם והיה לראש התשתית הצבאית של הג'יהאד בג'נין ובשכם, לאחר מות מפקד הזרוע הצבאית של הג'יאהד האיסלאמי מחמוד טוואלבה "נורסי" ומעצרם של סגניו עלי ספורי ותאבת מרדאווי, התארגנות שהוגדרה על־ידי שירות הביטחון הכללי כאחת המסוכנות ביותר בגדה.

## [עריכה] פיגועיו הבולטים

- 25 במאי 2001 - סייע בהכנת מכונית התופת שהתפוצצה בסמוך לאוטובוס אגד קו 841 בתחנה המרכזית בחדרה. בפיגוע התופת נפצעו 63 בני אדם. בין הנפגעים הייתה תינוקת בת 8 חודשים.
- 20 ביוני 2001 - סייע בארגון פיגוע המטען שהתפוצץ בפח אשפה בחדרה. המטען הורכב מפצצת מרגמה ומחומר זרחני שהוצמד אליה. בנס לא היו נפגעים.
- 9 בספטמבר - היה מעורב בפיגוע מכונית התופת בצומת בית ליד. 11 בני אדם נפצעו כתוצאה מהפיצוץ.
- 3 באוקטובר 2001 - היה מעורב באופן ישיר בפיגוע בגשר טייבה בו נפצעו שני ישראלים. המחבל המתאבד היה סייען של גורמי הביטחון שגויס על ידי סוואלחה כדי לפגוע במפעיליו.
- 5 ביוני 2002 - הכין את מכונית התופת שהתפוצצה סמוך לאוטובוס אגד קו 830 בצומת מגידו. מכונית התופת הכילה עשרות ק"ג של חומר נפץ. כתוצאה מהפיצוץ התהפך האוטובוס ונשרף כליל. בפיגוע שבוצע על ידי מחבל מתאבד נרצחו 17 בני אדם ו- 43 נפצעו.
- 5 בספטמבר 2002 - היה אחראי למכונית התופת, שנמצאה בין הקיבוץ רגבים למושבה גבעת עדה, ובה מטען של 350 ק"ג, שיועדה לפוצץ מטען מגורים על יושביו.
- 21 באוקטובר 2002 - שילח את ג'יפ התופת שהתפוצץ בסמוך לאוטובוס אגד קו 841 בצומת כרכור. מכונית התופת הכילה כ- 100 ק"ג חומר נפץ. בפיגוע הקטלני שבוצע על ידי שני מחבלים מתאבדים נרצחו 14 בני אדם וכ - 60 נפצעו.

להערכת גורמי ביטחון, סוואלחה היה אחראי להחדרת ג'יפ התופת שנתפס בוואדי ערה ועליו מאות ק"ג חומר נפץ. הג'יפ יועד, ככל הנראה, לביצוע "מגה פיגוע" באחת מערי החוף בישראל.

## [עריכה] מהלך הפעולה בה נהרג סוואלחה

ב־9 בנובמבר 2002 כוח של פלס"ר גולני בשיתוף עם כוח של סיירת אגוז צרו לפנות בוקר על ביתו של סוואלחה, בעקבות מידע מודיעיני שהגיע למערכת הביטחון. סוואלחה אותר בתוך סליק שנבנה בקיר כפול במטבח של אחד הבתים בקסבה של ג'נין. אשתו של סוואלחה הסגירה עצמה לידי כוחות הביטחון, אולם סוואלחה החל להשליך רימוני יד ולירות לעבר הכוחות. בשלב זה פרצו הכוחות אל תוך הבית בהוראת מפקד הפעולה ,מח"ט גולני, אל"מ משה (צ'יקו) תמיר, ובמהלך חילופי האש נהרג סוואלחה.

מקור: http://he.wikipedia.org../../../%D7%90/%D7%99/%D7%90/%D7%90%D7%99%D7%90%D7%93_%D7%A1%D7%95%D7%95%D7%90%D7%9C%D7%97%D7%94.html

קטגוריות: טרוריסטים פלסטינים | אינתיפאדת אל אקצה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש